舉個例說明，華爾茲（Waltz）呢種曲種用嘅典型拍號係 3/4，即係話典型嘅華爾茲樂曲每段節拍有三嚇拍子，當中每嚇拍子係一個四分音符咁長，每段小節第一嚇拍子強，而華爾茲成日都會用類似附圖噉嘅伴奏－首伴奏係「1 2 3，1 2 3，1 2 3...」噉嘅規律，當中每段節拍第一嚇拍子強，似十足華爾茲應有嘅節奏噉，所以呢種伴奏攞嚟傍住一首華爾茲樂曲可以起到「幫演奏同嘗試跟首曲跳舞嘅人留意住啲拍子」嘅作用（支援首主旋律）－聽住華爾滋樂曲跳舞嘅人可以聽住伴奏嘅「1 2 3，1 2 3，1 2 3...」規律嚟一路知道拍子嘅行進。